CELEX: 62018CN0059
Language: et
Date: 2018-01-30 00:00:00
Title: Kohtuasi C-59/18: 30. jaanuaril 2018 esitatud hagi – Itaalia Vabariik versus Euroopa Liidu Nõukogu

12.3.2018   
            
            
               ET
            
            
               Euroopa Liidu Teataja
            
            
               C 94/15
            
         30. jaanuaril 2018 esitatud hagi – Itaalia Vabariik versus Euroopa Liidu Nõukogu
   (Kohtuasi C-59/18)
   (2018/C 094/18)
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindajad: G. Palmieri, avvocato dello Stato S. Fiorentino ja avvocato dello Stato C. Colelli)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada Euroopa Liidu Nõukogu üldasju käsitlevate ministrite koosseisus 20. novembril 2017 toimunud istungi raames vastu võetud otsus 14559/17, mis on avaldatud istungist ülevaadet andva pressiteatena (Outcome of the Council meeting (3579th Council meeting)), selles osas, millega Euroopa Ravimiameti uueks asukohaks valiti Amsterdam, ja sellest tulenevalt tuvastada, et uus asukoht peab olema Milano linn.
            
         
      Väited ja peamised argumendid
   
   Itaalia Valitsus vaidlustab Euroopa Liidu Kohtus Euroopa Liidu Nõukogu üldasju käsitlevate ministrite koosseisus 20. novembril 2017 toimunud istungi raames vastu võetud otsuse 14559/17, mis on avaldatud istungist ülevaadet andva pressiteatena (Outcome of the Council meeting (3579th Council meeting)), selles osas, millega Euroopa Ravimiameti uueks asukohaks valiti Amsterdam. Itaalia Valitsus põhjendab oma hagi üheainsa väitega, mille kohaselt on tegemist võimu kuritarvitamisega, kuna uurimisel esineb puudusi ja on moonutatud faktilisi asjaolusid, nii et tegelik olukord Amsterdami asukohas ei vasta pakkumuse raames esitatud andmetele.